stanford-oval/wikipedia huggingface dataset:
อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร
พระบรมราชานุสาวรีย์ > การก่อสร้างและพิธีเปิด

วันที่ 5 ธันวาคม พ.ศ. 2564 เวลา 16.30 น. พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ ในโอกาสนี้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และเจ้าคุณพระสินีนาถ พิลาสกัลยาณี โดยเสด็จในการนี้ด้วย
วันที่ 13 กรกฎาคม พ.ศ. 2565 เวลา 19.00 น. พระบาทสมเด็จพระวชิรเกล้าเจ้าอยู่หัว, สมเด็จพระนางเจ้าสุทิดาฯ พระบรมราชินี และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จพระราชดำเนินไปยังวัดพระศรีรัตนศาสดาราม ทรงเททองหล่อพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ส่วนพระเศียร ซึ่งเป็นส่วนหนึ่งที่จะนำมาประกอบเป็นพระบรมราชานุสาวรีย์และอัญเชิญไปประดิษฐาน ณ อุทยานเฉลิมพระเกียรติฯ
วันที่ 10 ตุลาคม พ.ศ. 2565 เวลา 16.33 น. พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปยังอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงประกอบพิธีบวงสรวงอัญเชิญพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ประดิษฐานบนแท่นฐานพระบรมราชานุสาวรีย์
วันที่ 13 ตุลาคม พ.ศ. 2565 เวลา 17.53 น. พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดาฯ พระบรมราชินี เสด็จพระราชดำเนินโดยรถยนต์พระที่นั่งไปยังอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเปิดพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร อย่างเป็นทางการ ในการนี้ สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยเสด็จด้วย
หลังจากนั้น สำนักพระราชวังได้เปิดอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้ประชาชนเข้าถวายสักการะพระบรมราชานุสาวรีย์โดยเฉพาะเป็นการชั่วคราว เมื่อวันที่ 14–16 ตุลาคม พ.ศ. 2565 และหลังจากนั้นจึงกลับมาปิดอุทยานเพื่อปรับภูมิทัศน์ให้สมพระเกียรติ ก่อนจะกลับมาเปิดอีกครั้งตามกำหนดการเปิดอุทยานเฉลิมพระเกียรติฯ ที่วางไว้เดิมต่อไป
อย่างไรก็ตาม แม้การปรับภูมิทัศน์ภายในอุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จะยังไม่เสร็จสมบูรณ์ แต่พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดาฯ พระบรมราชินี ก็จะเสด็จพระราชดำเนินไปทรงวางพวงมาลาหรือพานพุ่มดอกไม้ถวายราชสักการะพระบรมราชานุสาวรีย์ ณ อุทยานเฉลิมพระเกียรติฯ เป็นประจำทุกปี ในวันที่ 13 ตุลาคม และวันที่ 5 ธันวาคม ซึ่งตรงกับวันคล้ายวันสวรรคต (วันนวมินทรมหาราช) และวันคล้ายวันพระบรมราชสมภพ (วันพ่อแห่งชาติ) ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตามลำดับ โดยสำนักพระราชวังได้เปิดอุทยานเฉลิมพระเกียรติฯ เป็นการเฉพาะกิจ เพื่อให้หน่วยงานภาครัฐ เอกชน และประชาชนเข้าถวายสักการะพระบรมราชานุสาวรีย์เป็นประจำทุกปี ในทั้ง 2 วันข้างต้น มาตั้งแต่ปี พ.ศ. 2566
พันธุ์ไม้ภายในอุทยาน

พันธุ์ไม้ที่มีการเพาะปลูกในอุทยานเฉลิมพระเกียรติฯ มีทั้งหมด 55 พันธุ์ แบ่งเป็นพันธุ์ไม้ทรงปลูก 6 พันธุ์ และพันธุ์ไม้อื่น ๆ อีก 49 พันธุ์ ดังนี้
พันธุ์ไม้ภายในอุทยาน > พันธุ์ไม้ทรงปลูก

พันธุ์ไม้ทรงปลูกในปัจจุบันมีจำนวน 6 พันธุ์ โดย 5 พันธุ์แรก ทรงปลูกโดยพระบาทสมเด็จพระวชิรเกล้าเจ้าอยู่หัว, สมเด็จพระนางเจ้าสุทิดา พัชรสุธาพิมลลักษณ พระบรมราชินี, สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา, สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และเจ้าคุณพระสินีนาถ พิลาสกัลยาณี เมื่อวันที่ 5 ธันวาคม พ.ศ. 2564 ภายหลังเสร็จสิ้นพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทอดพระเนตรนิทรรศการอุทยานเฉลิมพระเกียรติฯ ภายหลังทรงปลูกเพิ่มอีก 1 พันธุ์โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 10 ตุลาคม พ.ศ. 2565 ภายหลังเสร็จสิ้นพิธีบวงสรวงอัญเชิญพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ขึ้นประดิษฐานบนแท่นฐานพระบรมราชานุสาวรีย์
พันธุ์ไม้ทรงปลูก 5 พันธุ์แรก
รวงผึ้ง ทรงปลูกโดยพระบาทสมเด็จพระวชิรเกล้าเจ้าอยู่หัว
คำมอกหลวง ทรงปลูกโดยสมเด็จพระนางเจ้าสุทิดา พัชรสุธาพิมลลักษณ พระบรมราชินี
โมกหลวง ทรงปลูกโดยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัตนพฤกษ์ (คูนสายรุ้ง) ทรงปลูกโดยสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
สุพรรณิการ์ ปลูกโดยเจ้าคุณพระสินีนาถ พิลาสกัลยาณี
พันธุ์ไม้ภายในอุทยาน > พันธุ์ไม้อื่น ๆ

| 0 | 1 | 2 |
| --- | --- | --- |
|  กระทุ่มนา  กระพี้จั่น  กัลปพฤกษ์  แก้วเจ้าจอม  ขนุน  ขนุนไพศาลทักษิณ  ขี้เหล็กบ้าน  จันทน์กะพ้อ  จำปี  จำปีสิรินธร  ชงโค  ชิงชัน  ตะกู  ตะเคียนทอง  ตะแบกนา  ตะแบกใหญ่  ทองกวาว |  ทองหลาง  นนทรี  บัวสวรรค์  ประดู่แดง  ประดู่ป่า  ประดู่อังสนา  ปีบ  ปีบทอง  พรหมจุฬาภรณ์  มหาพรหมราชินี  มะกอก  มะเกลือ  มะตูม  มะเม่า  มะฮอกกานี  โมกมัน  โมกราชินี |  ยางนา  รวงผึ้ง  ราชพฤกษ์ (คูน)  ลำดวน  ลีลาวดี  ศรีตรัง  สมอไทย  สมอพิเภก  สะเดา  สะเดาช้าง  สัก  เสลาใบเล็ก  เสลา (อินทรสชิด)  หว้า  อิน-จัน  อินทนิลน้ำ   |
ดูเพิ่ม

พระบาทสมเด็จพระมหาภูมิพลอดุลยเดชมหาราช บรมนาถบพิตร
รายชื่อพระอิสริยยศและพระเกียรติยศในพระบาทสมเด็จพระมหาภูมิพลอดุลยเดชมหาราช บรมนาถบพิตร
โครงการอันเนื่องมาจากพระราชดำริ
สนามม้านางเลิ้ง
แหล่งข้อมูลอื่น

"วีดิทัศน์อุทยานเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร". หน่วยราชการในพระองค์ สำนักพระราชวัง. 17 พฤศจิกายน 2021. คลังข้อมูลเก่าเก็บจากแหล่งเดิมเมื่อ 2021-12-05. สืบค้นเมื่อ 2021-12-05.
วิกิมีเดียคอมมอนส์มีสื่อเกี่ยวกับ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
แผนที่และภาพถ่ายทางอากาศของ อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′46″N 100°31′03″E﻿ / ﻿13.762850°N 100.517451°E﻿ / 13.762850; 100.517451
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
ทิวทัศน์ภายในอุทยานเฉลิมพระเกียรติฯ ระหว่างการปรับพื้นที่
กองบังคับการปราบปรามการค้ามนุษย์

| กองบังคับการปราบปรามการค้ามนุษย์ |
| --- | --- |
ตรากองบังคับการ
อักษรย่อ: บก.ปคม.
คำขวัญ: ต่อต้านการค้ามนุษย์ พิทักษ์เด็ก เยาวชนและสตรี นำความผาสุกสู่ประชาชน และความมั่นคงสู่ประเทศ
ข้อมูลองค์กร
ก่อตั้ง: 30 มิถุนายน พ.ศ. 2548; 19 ปีก่อน (2548-06-30)
โครงสร้างเขตอำนาจ
เขตอำนาจในการปฏิบัติการ: ประเทศไทย
สำนักงานใหญ่: แขวงจอมพล เขตจตุจักร กรุงเทพมหานคร
 
ผู้บริหารหน่วยงาน: พลตำรวจตรี ศารุติ แขวงโสภา, ผู้บังคับการ
หน่วยงานปกครอง:  กองบัญชาการตำรวจสอบสวนกลาง
บทบาท: การป้องกันและปราบปรามการค้ามนุษย์
เขตอำนาจปกครอง:  •  9 กองกำกับการ
สิ่งอำนวยความสะดวก
สถานี: 7 แห่ง
เว็บไซต์
www.atpdpolice.com
กองบังคับการปราบปรามการค้ามนุษย์ (อังกฤษ: Anti Trafficking In Person Division; อักษรย่อ: บก.ปคม.) เป็นหน่วยงานทางการป้องกันและปราบปรามค้ามนุษย์ของกองบัญชาการตำรวจสอบสวนกลาง มีหน้าที่รักษาความสงบเรียบร้อยป้องกันและปราบปรามอาชญากรรมที่เกี่ยวกับการค้ามนุษย์ทั่วราชอาณาจักร ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548
กองบังคับการประกอบด้วย  กองกำกับการ 1-6 ฝ่ายอำนวยการ และกลุ่มงานสอบสวน
ปัจจุบัน ผู้บังคับการปราบปรามการค้ามนุษย์ คือ พันตำรวจเอก ทรงกลด เกริกกฤตยา
ประวัติ

กองบังคับการปรามปรามการค้ามนุษย์ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548 โดยมีชื่อว่า "กองบังคับการปราบปรามการกระทำผิดต่อเด็ก เยาวชน และสตรี"
เมื่อวันที่ 7 สิงหาคม พ.ศ. 2552 กฎกระทรวง แบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 ได้กำหนดอำนาจหน้าที่และชื่อว่า "กองบังคับการปราบปรามการกระทำความผิดเกี่ยวกับการค้ามนุษย์"
และในวันที่ 22 มกราคม พ.ศ. 2557 ระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการสำนักงานตำรวจแห่งชาติ (ฉบับที่ 5) พ.ศ. 2557 ได้เปลี่ยนชื่อเป็น "กองบังคับการปราบปรามการค้ามนุษย์"
ตำรวจกองบังคับการปราบปรามการค้ามนุษย์สามารถจับกุมและช่วยเหลือเด็กที่ถูกพาไปค้าประเวณีหรือถูกพาไปผลิตหรือแพร่สื่อลามก เช่น ยุทธการลูกแกะน้อยออนไลน์ เป็นการจับกุมเครือข่ายโมเดลลิ่งขายบริการทางเพศเด็กออนไลน์ มีเด็กอายุต่ำกว่า 18 ปีเป็นเหยื่อจำนวนกว่า 40 ราย การใช้แรงงานเด็กต่างชาติ อย่างเครือข่ายใช้แรงงานเด็กกัมพูชา เพื่อทางการค้าโดยนำแรงงานไปเดินเร่ขายแว่นตา หรือพวงมาลัย การล่อลวงเด็กเพื่อถ่ายภาพอนาจาร เช่นการจับกุมเครือข่ายล่อลวงเด็กถ่ายภาพและวีดิทัศน์ลามกอนาจารแลกไอเทมเกมออนไลน์
ประวัติ > ตรากองบังคับการ

รูปปั้นข้าราชการตำรวจอุ้มประชาชนที่ได้รับบาดเจ็บโดยมีเด็กยืนเกาะขา แสดงถึงข้าราชการตำรวจในสังกัดกองบังคับการปราบปรามการค้ามนุษย์ ที่มีภารกิจการให้ความช่วยเหลือ และปราบปรามการค้ามนุษย์
รูปดาวแปดแฉก 8 ดวง แสดงถึง หน่วยงานในกองบังคับการปราบปรามการค้ามนุษย์ แบ่งเป็น 8 หน่วย ได้แก่ ฝ่ายอำนวยการ กองกํากับการ 1–6 งานสอบสวน
ช่อชัยพฤกษ์ แสดงถึง ความเจริญรุ่งเรืองของหน่วยงานที่จะให้ความช่วยเหลือประชาชน ที่ได้รับความเดือดร้อน และการสร้างชื่อเสียงให้กับหน่วยงาน
ขอบในสีธง แสดงถึง สีของธงชาติไทยเพื่อแสดงให้หน่วยงานต่างชาติทราบว่า คือหน่วยงานปราบปรามการค้ามนุษย์ของประเทศไทย
ภารกิจ

ถวายความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์ พระบรมศานุวงศ์ ผู้แทนพระองค์ และพระราชอาคันตุกะ รวมทั้งรักษาความปลอดภัยบุคคลสำคัญอื่น ๆ
รักษาความสงบเรียบร้อย ป้องกันและปราบปรามอาชญากรรมที่เกี่ยวกับการค้ามนุษย์ทุกรูปแบบทั่วราชอาณาจักร
ปฏิบัติงานตามประมวลกฎหมายวิธีพิจารณาความอาญา และกฎหมายอื่นอันเกี่ยวกับความผิดทางอาญา สืบสวนสอบสวนความผิดที่มีโทษทางอาญาเกี่ยวกับการค้ามนุษย์ทุกรูปแบบ การกระทำความผิดต่อเด็ก เยาวชน และสตรี  รวมทั้งความผิดเกี่ยวกับแรงงานและการจัดระเบียบสังคม และความผิดอื่นที่เกี่ยวเนื่องทั่วราชอาณาจักร หรือตามที่ได้รับมอบหมาย
ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
ผู้บังคับการ

| ชื่อ> กองบังคับการปราบปรามการกระทำผิดต่อเด็ก เยาวชน และสตรี | ระยะเวลา> กองบังคับการปราบปรามการกระทำผิดต่อเด็ก เยาวชน และสตรี |
| --- | --- |
พลตำรวจตรี คำรณวิทย์ ธูปกระจ่าง: พ.ศ. 2548–2550
พลตำรวจตรี วิมล เปาอินทร์: พ.ศ. 2550–2551
พลตำรวจตรี วิสุทธิ์ วานิชบุตร: พ.ศ. 2551
กองบังคับการปราบปรามการกระทำความผิดเกี่ยวกับการค้ามนุษย์
พลตำรวจตรี ชัยวัฒน์ เกตุวรชัย: พ.ศ. 2551–2554
พลตำรวจตรี ชวลิต แสวงพืชน์: พ.ศ. 2554–2556
กองบังคับการปราบปรามการค้ามนุษย์
พลตำรวจตรี กิตติศักดิ์ ดุรงควิบูลย์: พ.ศ. 2556–2557
พลตำรวจตรี ธิติ แสงสว่าง: พ.ศ. 2557–2558
พลตำรวจตรี กรไชย คล้ายคลึง: พ.ศ. 2558–2561
พลตำรวจตรี วรวัฒน์ วัฒน์นครบัญชา: พ.ศ. 2561–2562
พลตำรวจตรี สยาม บุญสม: พ.ศ. 2562–2564
พลตำรวจตรี วิวัฒน์ คำชำนาญ: พ.ศ. 2564–2565
พลตำรวจตรี ศารุติ แขวงโสภา: พ.ศ. 2565-2568
พันตำรวจเอก ทรงกลด  เกริกกฤตยา: พ.ศ. 2568 ถึงปัจจุบัน
แหล่งข้อมูลอื่น

กองบังคับการปราบปรามการค้ามนุษย์ ที่เฟซบุ๊ก
เกี่ยวกับ บก.ปคม.
| ด ค กหน่วยงานในสังกัดกองบัญชาการตำรวจสอบสวนกลาง |
| --- | --- | --- |
| กองบังคับการ |  กองปราบปราม  ตำรวจทางหลวง  ตำรวจน้ำ  ตำรวจป่าไม้  ปราบปรามการค้ามนุษย์  ปราบปรามอาชญากรรมทางเศรษฐกิจ  ปราบปราบการทุจริต  ปกป้องคุ้มครองผู้บริโภค  อาชญากรรมทางเทคโนโลยี  ปฏิบัติการพิเศษ  |  |
| อดีต |  ตำรวจรถไฟ  |  |
| หน่วยปฏิบัติการพิเศษ |  หนุมานกองปราบ  คอมมานโด กองบังคับการปฏิบัติการพิเศษ  |  |
 สำนักงานตำรวจแห่งชาติ  หน่วยงานในสังกัดสำนักงานตำรวจแห่งชาติ
รายชื่อผู้บัญชาการทหารอากาศไทย
ดูเพิ่ม

รัฐมนตรีว่าการกระทรวงกลาโหมของไทย
รายชื่อผู้บัญชาการทหารสูงสุดของไทย
รายพระนามและชื่อผู้บัญชาการทหารบกไทย
รายชื่อผู้บัญชาการทหารเรือไทย
รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
รายนามสมุหราชองครักษ์ของไทย
แหล่งข้อมูลอื่น

ผู้บัญชาการทหารอากาศ (อดีต - ปัจจุบัน) เก็บถาวร 2006-04-30 ที่ เวย์แบ็กแมชชีน
Chief of RTAF
น้ำไม่ท่วมดอนเมือง แต่ก็น้ำท่วมถึงปากคนดอนเมือง เก็บถาวร 2006-10-28 ที่ เวย์แบ็กแมชชีน
โปรดเกล้าฯ แต่งตั้ง นายทหาร ประจำปี 2551
| ด ค กปลัดกระทรวงกลาโหม ผู้บัญชาการทหารสูงสุด ผู้บัญชาการเหล่าทัพ และผู้บัญชาการตำรวจแห่งชาติ |
| --- | --- |
  สำนักงานปลัดกระทรวงกลาโหม: พลเอก สนิธชนก สังขจันทร์     กองบัญชาการกองทัพไทย: พลเอก ทรงวิทย์ หนุนภักดี     กองทัพบก: พลเอก พนา แคล้วปลอดทุกข์    กองทัพเรือ: พลเรือเอก จิรพล ว่องวิทย์    กองทัพอากาศ: พลอากาศเอก พันธ์ภักดี พัฒนกุล     สำนักงานตำรวจแห่งชาติ: พลตำรวจเอก กิตติ์รัฐ พันธุ์เพ็ชร์
รายนาม ปลัดกระทรวงกลาโหม • ผู้บัญชาการทหารสูงสุด • ผู้บัญชาการทหารบก • ผู้บัญชาการทหารเรือ • ผู้บัญชาการทหารอากาศไทย • อธิบดีกรมตำรวจและผู้บัญชาการตำรวจแห่งชาติ
| ด ค ก ผู้บัญชาการทหารอากาศไทย  |
| --- | --- | --- |
|   พระเวชยันต์รังสฤษฎ์ • หลวงอธึกเทวเดช • หลวงเทวฤทธิ์พันลึก • ฟื้น รณนภากาศ ฤทธาคนี • เฉลิมเกียรติ วัฒนางกูร • บุญชู จันทรุเบกษา • กมล เดชะตุงคะ • พะเนียง กานตรัตน์ • ทะแกล้ว ศุษิลวรณ์ • ประพันธ์ ธูปะเตมีย์ • วรนาถ อภิจารี • เกษตร โรจนนิล • กันต์ พิมานทิพย์ • หม่อมราชวงศ์ศิริพงษ์ ทองใหญ่ • อมร แนวมาลี • ธนนิตย์ เนียมทันต์ • สนั่น ทั่วทิพย์ • ปอง มณีศิลป์ • คงศักดิ์ วันทนา • ชลิต พุกผาสุข • อิทธพร ศุภวงศ์ • ประจิน จั่นตอง • ตรีทศ สนแจ้ง • จอม รุ่งสว่าง • ชัยพฤกษ์ ดิษยะศริน • มานัต วงษ์วาทย์ • แอร์บูล สุทธิวรรณ • นภาเดช ธูปะเตมีย์ • อลงกรณ์ วัณณรถ • พันธ์ภักดี พัฒนกุล  |   พระเวชยันต์รังสฤษฎ์ • หลวงอธึกเทวเดช • หลวงเทวฤทธิ์พันลึก • ฟื้น รณนภากาศ ฤทธาคนี • เฉลิมเกียรติ วัฒนางกูร • บุญชู จันทรุเบกษา • กมล เดชะตุงคะ • พะเนียง กานตรัตน์ • ทะแกล้ว ศุษิลวรณ์ • ประพันธ์ ธูปะเตมีย์ • วรนาถ อภิจารี • เกษตร โรจนนิล • กันต์ พิมานทิพย์ • หม่อมราชวงศ์ศิริพงษ์ ทองใหญ่ • อมร แนวมาลี • ธนนิตย์ เนียมทันต์ • สนั่น ทั่วทิพย์ • ปอง มณีศิลป์ • คงศักดิ์ วันทนา • ชลิต พุกผาสุข • อิทธพร ศุภวงศ์ • ประจิน จั่นตอง • ตรีทศ สนแจ้ง • จอม รุ่งสว่าง • ชัยพฤกษ์ ดิษยะศริน • มานัต วงษ์วาทย์ • แอร์บูล สุทธิวรรณ • นภาเดช ธูปะเตมีย์ • อลงกรณ์ วัณณรถ • พันธ์ภักดี พัฒนกุล  |  |
ต่อศักดิ์ สุขวิมล

| พลตำรวจเอกต่อศักดิ์ สุขวิมลป> ช. ป.ม. |
| --- | --- |
ต่อศักดิ์ ใน พ.ศ. 2566

ผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2566 – 30 กันยายน พ.ศ. 2567  (11 เดือน 29 วัน)
รักษาการแทน: พลตำรวจเอก กิตติ์รัฐ พันธุ์เพ็ชร์ (มีนาคม - มิถุนายน พ.ศ. 2567)
ก่อนหน้า: พลตำรวจเอก ดำรงศักดิ์ กิตติประภัสร์
ถัดไป: พลตำรวจเอก กิตติ์รัฐ พันธุ์เพ็ชร์
สมาชิกวุฒิสภา
สมาชิกโดยตำแหน่ง 17 ธันวาคม พ.ศ. 2566 – 10 กรกฎาคม พ.ศ. 2567 (6 เดือน 23 วัน)
ก่อนหน้า: พลตำรวจเอก ดำรงศักดิ์ กิตติประภัสร์
รองผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2565 – 30 กันยายน พ.ศ. 2566 (11 เดือน 29 วัน)ดำรงตำแหน่งร่วมกับ  รอย อิงคไพโรจน์ สุรเชษฐ์ หักพาล กิตติ์รัฐ พันธุ์เพ็ชร์ ชินภัทร สารสิน
ผู้บัญชาการตำรวจสอบสวนกลาง
ดำรงตำแหน่ง 1 ตุลาคม พ.ศ. 2563 – 30 กันยายน พ.ศ. 2564 (11 เดือน 29 วัน)
ก่อนหน้า: พลตำรวจโท สุทิน ทรัพย์พ่วง
ถัดไป: พลตำรวจโท จิรภพ ภูริเดช
 
ข้อมูลส่วนบุคคล
เกิด: 27 มกราคม พ.ศ. 2507 (61 ปี) อำเภอหนองหญ้าปล้อง จังหวัดเพชรบุรี ประเทศไทย
คู่สมรส: นิภาพรรณ จิตเสนาะ (สมรส 2545)
บุตร: 2 คน
บุพการี: นิพนธ์ สุขวิมล (บิดา) สมนึก สุขวิมล (มารดา)
ญาติ: สถิตย์พงษ์ สุขวิมล (พี่ชาย)
ศิษย์เก่า: โรงเรียนโยธินบูรณะ   คณะรัฐศาสตร์ มหาวิทยาลัยธรรมศาสตร์
ทรัพย์สินสุทธิ: 209 ล้านบาท (พ.ศ. 2568)
ลายมือชื่อ: 
ยศที่ได้รับการแต่งตั้ง
รับใช้:  สำนักงานตำรวจแห่งชาติ
ประจำการ: พ.ศ. 2541 – พ.ศ. 2567
ยศ:  พลตำรวจเอก
บังคับบัญชา: สำนักงานตำรวจแห่งชาติ กองบัญชาการตำรวจสอบสวนกลาง

พลตำรวจเอก ต่อศักดิ์ สุขวิมล (เกิด 27 มกราคม พ.ศ. 2507) ชื่อเล่น ต่อ  เป็นข้าราชการตำรวจชาวไทย อดีตผู้บัญชาการตำรวจแห่งชาติ อดีตรองผู้บัญชาการตำรวจแห่งชาติ อดีตสมาชิกวุฒิสภา อดีตผู้ช่วยผู้บัญชาการตำรวจแห่งชาติ และอดีตผู้บัญชาการตำรวจสอบสวนกลาง
ประวัติ > ชีวิตส่วนตัว

พล.ต.อ. ต่อศักดิ์ สุขวิมล เกิดเมื่อวันที่ 27  มกราคม พ.ศ. 2507 ที่ตำบลหนองหญ้าปล้อง อำเภอหนองหญ้าปล้อง จังหวัดเพชรบุรี เป็นบุตรคนสุดท้องในบรรดาพี่น้อง 5 คนของนายนิพนธ์ และนางสมถวิล สุขวิมล และเป็นน้องชายของพล.อ.อ. สถิตย์พงษ์ สุขวิมล ราชเลขานุการในพระองค์และเลขาธิการพระราชวัง
พล.ต.อ. ต่อศักดิ์ สมรสกับนางนิภาพรรณ สุขวิมล มีบุตรสาวทั้งสิ้น 2 คน
ประวัติ > การศึกษา

ต่อศักดิ์สำเร็จการศึกษาระดับประถมศึกษาจากโรงเรียนพันธะศึกษา ระดับมัธยมศึกษาจากโรงเรียนโยธินบูรณะ ระดับปริญญาตรีจากคณะรัฐศาสตร์ มหาวิทยาลัยธรรมศาสตร์ รุ่นที่ 38 และระดับปริญญาโท ศิลปศาสตรมหาบัณทิต จากมหาวิทยาลัยศรีปทุม[ต้องการอ้างอิง]
การทำงาน

วันที่ 11 ตุลาคม พ.ศ. 2565 พล.ต.อ.ต่อศักดิ์ ได้เข้าร่วมพิธีพระราชทานเพลิงศพบุคคลที่เสียชีวิตจากเหตุกราดยิงที่จังหวัดหนองบัวลำภู พ.ศ. 2565 พร้อมมอบเงินบริจาคจำนวนหนึ่งให้ผู้สูญเสีย
ต่อมาในวันที่ 27 กันยายน พ.ศ. 2566 ที่ประชุมคณะกรรมการข้าราชการตำรวจ ซึ่งมีเศรษฐา ทวีสิน นายกรัฐมนตรีเป็นประธาน มีมติเลือกพล.ต.อ. ต่อศักดิ์ สุขวิมล เป็นผู้บัญชาการตำรวจแห่งชาติ สืบต่อจากพล.ต.อ. ดำรงศักดิ์ กิตติประภัสร์ โดยมีพระบรมราชโองการประกาศแต่งตั้งอย่างเป็นทางการเมื่อวันที่ 30 กันยายน และมีผลตั้งแต่วันที่ 1 ตุลาคม เป็นต้นไป
ต่อมาเมื่อวันที่ 3 ตุลาคม คณะรัฐมนตรีมีมติเห็นชอบให้แต่งตั้งคณะกรรมการนโยบายโครงการเติมเงินผ่านกระเป๋าเงินดิจิทัล 10,000 บาท ตามที่กระทรวงการคลังเสนอ โดยมีเศรษฐาเป็นประธานกรรมการ และพล.ต.อ. ต่อศักดิ์ เป็นหนึ่งในกรรมการ ในวันเดียวกันเกิดเหตุกราดยิงที่สยามพารากอน ซึ่งเศรษฐาสั่งการให้เขาพร้อมด้วยคณะทำงาน ลงพื้นที่ติดตามสถานการณ์ และรายงานความคืบหน้าเหตุการณ์ที่เกิดขึ้นให้ทราบเป็นระยะ หลังจากนั้นในอีก 2 สัปดาห์ต่อมาที่พิธีสวนสนามเนื่องในวันตำรวจ เขาได้มอบแหวนอัศวินให้กับ ร.ต.อ. ธัญอมร หนูนารถ รองสารวัตรสืบสวนปฏิบัติหน้าที่รองสารวัตรป้องกันปราบปราม สถานีตำรวจนครบาลปทุมวัน ที่เข้าไประงับเหตุดังกล่าวเป็นคนแรก
20 มีนาคม 2567  ได้รับหนังสือคำสั่งนายกรัฐมนตรีที่ 106/2567 จากนายกรัฐมนตรี เศรษฐา ทวีสิน​ ให้ไปประจำสำนักนายกฯ เป็นคำสั่งเร่งด่วน
การทำงาน > ตำแหน่ง

1 ตุลาคม พ.ศ. 2561 - ผู้บังคับการกองบังคับการถวายปลอดภัยและปฏิบัติการพิเศษ (ต่อมาเปลี่ยนชื่อเป็น กองบังคับการตำรวจมหาดเล็กราชวัลลภรักษาพระองค์ 904 และ กองบังคับการปฏิบัติการพิเศษ ตามลำดับ)
1 ตุลาคม พ.ศ. 2562 - รองผู้บัญชาการตำรวจสอบสวนกลาง
1 ตุลาคม พ.ศ. 2563 - ผู้บัญชาการตำรวจสอบสวนกลาง
1 ตุลาคม พ.ศ. 2564 - ผู้ช่วยผู้บัญชาการตำรวจแห่งชาติ
1 ตุลาคม พ.ศ. 2565 - รองผู้บัญชาการตำรวจแห่งชาติ
1 ตุลาคม พ.ศ. 2566 - ผู้บัญชาการตำรวจแห่งชาติ
3 ตุลาคม พ.ศ. 2566 - กรรมการในคณะกรรมการนโยบายโครงการเติมเงินผ่านกระเป๋าเงินดิจิทัล 10,000 บาท
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เหรียญจักรมาลา (ร.จ.ม.)
เชิงอรรถ

↑  ช่วยราชการที่สำนักนายกรัฐมนตรี วันที่ 20 มีนาคม พ.ศ. 2567 ถึง 19 มิถุายน พ.ศ. 2567 และมอบหมายให้ พลตำรวจเอก กิตติ์รัฐ พันธุ์เพ็ชร์ ทำหน้าที่รักษาการผู้บัญชาการตำรวจแห่งชาติ
กองทัพ พีค

| กองทัพ พีค |
| --- | --- |
กองทัพ พีค
สารนิเทศภูมิหลัง
ชื่อเกิด: กองทัพ ป๋วยเฮง
เกิด: 26 มกราคม พ.ศ. 2544 (24 ปี) กรุงเทพมหานคร ประเทศไทย
ส่วนสูง: 187 เซนติเมตร (6 ฟุต 1 1⁄2 นิ้ว)
บิดา: ปราบ ยุทธพิชัย
การศึกษา: Sylvia Young Theatre School 
อาชีพ:  นักร้อง  นักแต่งเพลง  นักแสดง​  นายแบบ  ยูทูบเบอร์ 
ปีที่แสดง: 2561–ปัจจุบัน
สังกัด: ช่อง 3 (2561–ปัจจุบัน)
อาชีพทางดนตรี
แนวเพลง:  ป็อป  ทีป็อป 
เครื่องดนตรี:  เสียงร้อง  กีตาร์  เปียโน  กลอง 
ช่วงปี: 2561–ปัจจุบัน​
ค่ายเพลง: KTP26 Entertainment
 
ข้อมูลยูทูบ
ช่อง: KONGTHAP PEAK
ปีปฏิบัติงาน: 2555–ปัจจุบัน
 
กองทัพ พีค (เกิด 26 มกราคม พ.ศ. 2544) ชื่อเล่น พีค เป็นนักร้อง นายแบบและนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักในโลกออนไลน์จากการได้เข้าร่วมรายการ I Can See Your Voice ซีซัน 6 ที่เกาหลีใต้ ในฐานะนักร้องปริศนา และได้เข้าร่วมแข่งขันในรายการพรอดิวซ์เอ็กซ์ 101 ต่อมามีผลงานการแสดงละครเรื่องแรกให้รักพิพากษา Dare to Love จนเป็นที่รู้จักมากขึ้น และมีการร้องเพลงประกอบละครโดยเป็นเพลงที่แต่งเอง
ประวัติ

กองทัพ พีค เป็นลูกชายของ ปราบ ยุทธพิชัย และ ธันยวรรณ แดงทรัพย์ พีคจบการศึกษาระดับชั้นประถมศึกษาจากโรงเรียนอัสสัมชัญธนบุรี ขณะที่กำลังศึกษาได้แสดงความสามารถด้านการเรียนด้วยการรับประกาศนียบัตรที่มอบให้นักเรียนที่ได้รับคะแนนวิชาวิทยาศาสตร์สูงสุดของโรงเรียน และได้ประกาศนียบัตรสำหรับนักเรียนที่เรียนดี 3 ปีซ้อน พีคมีความสามารถด้านกีฬาโดยเฉพาะการว่ายน้ำ และสามารถคว้าเหรียญทองนักกีฬาว่ายน้ำ พีคได้เข้าศึกษาต่อในระดับ High School ที่ Sylvia Young Theatre School ลอนดอน ประเทศอังกฤษ เป็นโรงเรียนสอนศิลปะการแสดงโดยเฉพาะ ล่าสุดพีคจบคอร์ส Diploma “The Art of Mixing” และจบทางด้าน “The Art of Mastering” จาก Point Blank Music School ลอนดอน ประเทศอังกฤษ​ พีคเริ่มเป็นที่รู้จักจากการ Cover เพลง COLD WATER ของ จัสติน บีเบอร์ หลังจากจบการศึกษาที่ประเทศอังกฤษ พีคได้ตัดสินใจกลับมาเมืองไทยเป็นนักแสดงในสังกัดช่อง 3 โดยเป็นศิลปินเดี่ยวคนแรกของค่าย Chandelier Music ภายใต้สังกัดช่อง 3 และเปิดตัวด้วยซิงเกิลแรก คือ เพลง Say No โดยพีคแต่งเนื้อร้องภาษาอังกฤษ ทำนอง และเรียบเรียงดนตรีเอง
พีคเริ่มต้นจากการได้รับเชิญไปร่วมเดินแบบ Seoul Fashion Week เป็นนายแบบ แบรนด์ MAN.G COLLECTION ในงาน HERA SEOUL WEEK S/S 2019 นอกจากไปร่วมเดินแฟชั่น พีคยังได้เป็นแขกรับเชิญ VIP ในงาน Fashion KODE 2019 Spring Summer ซึ่งพีคยังมีโอกาสได้ร่วมเดินแฟชั่นให้กับแบรนด์ CUSTOMUS ด้วย จากงานนั้นพีคได้ไปออกรายการ I Can See Your Voice Season 6 ที่เกาหลีใต้ในฐานะนักร้องปริศนา หลังจากนั้นก็ได้เข้าร่วมแข่งขันในรายการ พรอดิวซ์เอ็กซ์ 101 ซีซั่นที่ 4 ซึ่งเป็นเด็กไทยคนแรกและคนเดียวที่เข้าร่วมแข่งขันในรายการนี้  พีคได้กลับมาร่วมงานแฟชั่นโชว์อีกครั้ง ในงาน SEOUL FASHION WEEK S/S 2020 โดยพีคร่วมเดินแบบให้กับ 3 แบรนด์ด้วยกัน มี DOUCAN, Sling-stone by Park jong chul และ MAN.G  ต่อมาพีคได้มีผลงานละครเรื่องแรกเป็นพระเอกเต็มตัวของช่อง 3 กับละครเรื่อง ให้รักพิพากษา Dare To Love ประกบคู่กับนางเอกราณี แคมเปน  หลังปิดกล้องละคร ให้รักพิพากษา พีคได้ไปประกวดเวทีเฟ้นหาซุปตาร์คนใหม่ของเอเชียในรายการ Asia Super Young โดยใช้ชื่อจีนว่าหวังหยางฉิง แต่เนื่องจากโควิดระบาดไปทั่วในหลายประเทศ ทำให้กองถ่ายรายการต้องเลื่อนไปก่อน
ในส่วนของละคร ให้รักพิพากษา Dare to Love หลังจากออกอากาศทางช่อง 3 ทำให้มีหลายประเทศที่ต้องการซื้อลิขสิทธิ์ไปออกอากาศ ถือว่าเป็นละครที่ประสบความสำเร็จอย่างมากทั้งทางออนไลน์ และดูสด รวมไปถึงรูปแบบสตรีมมิ่งหลายแพลตฟอร์มโดยเฉพาะเน็ตฟลิกซ์ จนทำให้พีคเป็นพระเอกดาวรุ่งดวงใหม่ของช่อง 3ที่ได้รับการยอมรับในฐานะนักแสดงนำและเป็นที่รู้จักมากขึ้น จนสามารถคว้ารางวัลดาวรุ่งและนักแสดงนำชายในหลาย ๆ องค์กรที่จัดงานได้สำเร็จ นอกจากนี้พีคก็จะมีผลงานเพลงให้ติดตามอีกด้วย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2564 | ให้รักพิพากษา Dare To Love | นพวัฒน์ พักตร์ (คิว) |
| 2567 | ​ซีรีส์ ดวงใจเทวพรหม​ | พันตรีหม่อมหลวงอศิร จุฑาเทพ (คุณเพชร) |

| 2568 | แม่เลี้ยง​ | พฤทธิ์ |
| 2568 | ​แสนรัก​ | รวี |
| 2568 | ก็รักมันปักใจ​​ | ตรัย |
ผลงาน > รายการโทรทัศน์

แขกรับเชิญรายการในฐานะนักร้องปริศนา I Can See Your Voice ซีซั่น 6 ที่เกาหลีใต้ ปี พ.ศ. 2562
เข้าร่วมรายการแข่งขันพรอดิวซ์เอ็กซ์ 101 ของเกาหลีในปี พ.ศ. 2562
ครอบครัวข่าวเช้า 1 ม.ค 2561 30 ส.ค 2562 คู่กับ อรชุน รินทรวิฑูรย์ นิธินาฏ ราชนิยม
เรื่องเด่นเย็นนี้ 1 ม.ค 2561 คู่กับ ธีระ ธัญไพบูลย์ วราภรณ์ สมพงษ์
ข่าวภาคค่ำ 1 ต.ค 2562 ข่าวช่อง 7HD